Imtella' Lulju 25, 2020 - Aġġornata 25 Ta' Lulju, 2020 6:52pm Tnejn u għoxrin żeffien u żeffiena ħadu sehem fi produzzjoni ta' filmat li fforma parti mill-kalendarju tal-attivitajiet kulturali tal-Festival Internazzjonali tal-Arti. Għal din is-sena, il-festival internazzjonali tal-arti ħa bixra unika billi l-attivitajiet artistiċi ġew aġġustati minħabba l-Covid-19. Inizjattiva unika kienet il-filmat: The Malta Arts Festival Dance Collective, bis-sehem ta' tnejn u għoxrin żeffiena u għalliema li huma speċjalizzati f'oqsma varji taż-żfin. Minn ballet klassiku għal żfin modern u kontemporanju, jazz, flamenco u hip hop, iż-żeffiena żifnu fl-ambjent magħżul minnhom fi djarhom u oħrajn fuq xi bajja jew ġnien biex jikkomunikaw l-espressjoni artistika. Il-filmati ngħaqdu f'filmat wieħed li jispira kreattività u tama. Iż-żeffiena li ħadu sehem fil-filmat huma: Justin Roy Barker, Teresa Lungaro Mifsud, Alison White, Rowena Grech, Christine Cauchi, Ingrid Sciberras, Brigitte Gauci Borda, Nicola Fenech, Eldridge Saliba Curmi, Marisha Bonnici, Tanya Bayona, Joanne Casabene, Diane Portelli, Lynne Salamone Reynaud, Ingrid Desira Buttigieg, Lucia Piquero, Claire Cassola, Mary Jane Bellia, Pippa Roberts, Monique Pellegrini Petit, Astrid Gollcher u Francesca Abela Tranter.